अनुपम त्रिपाठी
अनुपम त्रिपाठी (कोरियाई: 아누팜 트리파티; जन्म 2 नवंबर 1988) दक्षिण कोरिया में रहने वाले एक भारतीय अभिनेता हैं। वह विभिन्न दक्षिण कोरियाई टेलीविजन शृंखलाओं और फिल्मों में दिखाई दिए हैं। उनकी कई भूमिकाएँ कोरियाई समाज में एक प्रवासी श्रमिक होने से सम्बन्धित हैं। उनकी पहली फ़ीचर फ़िल्म 'ओड टू माय फ़ादर' (2014) थी। उन्होंने नेटफ्लिक्स की उत्तरजीविका ड्रामा धारावाहिक 'स्क्विड गेम' (2021) में अब्दुल अली के रूप में अभिनय किया, जिसने उन्हें दुनिया भर में पहचान दिलाई।